১৯৫৪ সালে ব্যবসা ও ক্রিকেটকে নিয়ে যৌথভাবে সময় পার করেন। ইংল্যান্ড গমন করেন ও ল্যাঙ্কাশায়ার লীগে পেশাদার টডমর্ডেন দলের পক্ষে খেলেন। তিনি কোন সেঞ্চুরি করতে ব্যর্থ হন। তবে, ২৩ খেলায় অংশ নিয়ে পাঁচটি অর্ধ-শতরানের ইনিংস খেলেন। তন্মধ্যে, দুইবার নব্বুইয়ের কোঠায় পৌঁছেছিলেন। ইস্ট ল্যাঙ্কাশায়ারের বিপক্ষে অপরাজিত ৯৭ ও ৮/১৪ লাভ করে দলকে জয় এনে দেন। এটিই পুরো মৌসুমে তার সেরা ব্যাটিং ও বোলিং পরিসংখ্যান ছিল। ১১ খেলায় পাঁচ বা ততোধিক উইকেটের সন্ধান পান।

১৯৫৪-৫৫ মৌসুমের শুরুতে কুইন্সল্যান্ডের বিপক্ষে ১৩৭ রানের ইনিংস খেলেন। এরপর লেন হাটনের নেতৃত্বাধীন সফরকারী ইংরেজ দলের বিপক্ষে নিজ রাজ্য দলের সদস্যরূপে খেলে ৬ ও অপরাজিত ৩৪ রান করেন। কিন্তু, খেলায় তার এ ক্রীড়াশৈলী দল নির্বাচকমণ্ডলীর মনঃপুত হয়নি। ফলে প্রথম টেস্টে ইনিংস জয়ী হওয়া অস্ট্রেলিয়া দলে অংশগ্রহণ থেকে তাকে বিরত থাকতে হয়।

ইংল্যান্ড গমন
প্রথম-শ্রেণীর ক্রিকেটে অংশগ্রহণ
ল্যাঙ্কাশায়ার লীগে অংশগ্রহণ
দক্ষিণ আফ্রিকা গমন